రాయికల్ పురపాలకసంఘం

రాయికల్ పురపాలకసంఘం, తెలంగాణ రాష్ట్రం, జగిత్యాల జిల్లాకు చెందిన ఒక పట్టణ స్థానిక స్వపరిపాలన సంస్థ. రాయికల్ పట్టణం దీని ప్రధాన పరిపాలన కేంద్రం. ఈ పురపాలక సంఘం నిజామాబాదు లోకసభ నియోజకవర్గం లోని జగిత్యాల శాసనసభ నియోజకవర్గం పరిధిలో ఉంది.

చరిత్ర 
మేజర్ గ్రామ పంచాయితీగా ఉన్న రాయికల్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

భౌగోళికం 
రాయికల్ 18.06 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 212 కిలోమీటర్ల దూరంలో, జిల్లా కేంద్రం జగిత్యాల నుండి 22 కిలోమీటర్ల దూరంలో ఉంది.

జనాభా గణాంకాలు 
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 11911 మంది కాగా, అందులో 5660 మంది పురుషులు, 6251 మంది మహిళలు ఉన్నారు. ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.

పౌర పరిపాలన 
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 12 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం మోర హనుమాండ్లు చైర్‌పర్సన్‌గా, గండ్ర రమాదేవి వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

వార్డు కౌన్సిలర్లు 

 గండ్ర రమాదేవి (వైస్ చైర్‌పర్సన్‌)
 కన్నాక మహేందర్ 
 మరంపెల్లి సాయిబాబు 
 తురగ శ్రీధర్ రెడ్డి 
 వల్లంకొండ మహేష్ 
 అన్వారీ బేగం 
 అనుమల్ల దివ్య 
 కల్లెడ సునీత 
 శ్రీరాముల సువర్ణ 
 మ్యాకల కాంతరావు 
 మ్యాకల అనురాధ 
 మోర హనుమాండ్లు (చైర్‌పర్సన్‌)

మూలాలు

వెలుపలి లంకెలు 
 రాయికల్ పురపాలక సంఘ అధికారిక వెబ్సైటు 

జగిత్యాల జిల్లా పురపాలక సంఘాలు
2018 స్థాపితాలు